แท็กซี่เก็บ1ล. ส่งคืนเจ้าของ
นักธุรกิจญี่ปุ่น บินสุวรรณภูมิ ยกย่องชมเชย,แท็กซี่ไทยทำความดีสร้างชื่อเสียง หลังหอบเงินล้านของนักท่องเที่ยวชาวญี่ปุ่น เจ้าของ อพาร์ตเมนต์ในกรุงโตเกียว ที่ลืมไว้ในรถให้ สวพ.91 ประสานสถานทูตและตำรวจ บก.ทท.ตามหาเจ้าของ เผยเจ้าตัวสุดดีใจได้เงินคืนไม่คาดฝัน ก่อนมอบเงินกว่า 5 หมื่นบาท ให้เป็นสินน้ำใจในการทำความดี,แท็กซี่เก็บเงินล้านคืนนักท่องเที่ยว โดยเมื่อเวลา 10.30 น. วันที่ 10 มี.ค. ที่สถานีวิทยุพิทักษ์สันติราษฎร์ สวพ.91 ถนนพหลโยธิน แขวงลาดยาว เขตจตุจักร กทม. นายประทวน เหมือนรุ่ง อายุ 52 ปี อยู่บ้านเลขที่ 3/43 หมู่ 9 ต.ลำลูกกา อ.ลำลูกกา จ.ปทุมธานี โชเฟอร์แท็กซี่โตโยต้าอัลติส สีเขียว-เหลือง ทะเบียน มฉ 1704 กรุงเทพมหานคร เดินทางมาส่งคืนกระเป๋าเป้ ภายในบรรจุเอกสาร ยารักษาโรค เงินสด ธนบัตรสกุลเงินเยน 4,740,000 เยน คิดเป็นเงินไทย 1,317,246 บาท ให้กับนายวาตานาเบ เทสซูโร อายุ 56 ปี นักท่องเที่ยวชาวญี่ปุ่น ที่ลืมไว้บนรถแท็กซี่หลังใช้บริการจากสนามบินสุวรรณภูมิ มาลงที่ซอยธนิยะ สีลม เมื่อตีหนึ่งของคืนวันที่ 9 มี.ค.ที่ผ่านมา โดยมี น.ส.ไจตนย์ ศรีวังพล และนายสกล ถาวรกาญจน์ ผู้บริหารสถานีวิทยุพิทักษ์สันติราษฎร์ สวพ. 91 ร่วมเป็นสักขีพยาน,น.ส.ไจตนย์ ศรีวังพล กล่าวว่า นายประทวน เหมือนรุ่ง โชเฟอร์แท็กซี่ นำทรัพย์สินของนักท่องเที่ยวชาวญี่ปุ่นที่ลืมบนรถแท็กซี่มามอบให้ เพื่อให้ช่วยประสานกับสถานทูตญี่ปุ่นและตำรวจ บก.ทท. ตามหาเจ้าของ ภายหลังนายวาตานาเบ เทสซูโร ทราบข่าวจึงนัดหมายมารับทรัพย์สินคืน,นายประทวนโชเฟอร์แท็กซี่น้ำใจงาม เผยว่าเมื่อเวลา 01.00 น. วันที่ 9 มี.ค.ที่ผ่านมา มีนักท่องเที่ยวชาวญี่ปุ่น อายุประมาณ 55-60 ปี เรียกใช้บริการจากท่าอากาศสุวรรณภูมิมาลงที่ซอยธนิยะ ถนนสีลม เมื่อถึงที่หมายผู้โดยสารชาวญี่ปุ่นยื่นธนบัตรฉบับละ 10,000 เยน คิดเป็นเงินไทยประมาณ 2,700 บาท เป็นค่าโดยสารให้ ซึ่งตนปฏิเสธไปเพราะมูลค่ามากกว่าค่าโดยสารหลายเท่า ผู้โดยสารรายนี้จึงไปแลกเป็นเงินบาทไทยมาจ่ายค่าโดยสารและค่าทางด่วน 450 บาท ก่อนเดินเข้าไปซื้อของที่ร้านสะดวกซื้อ โดยลืมหยิบสัมภาระที่วางอยู่เบาะนั่งด้านหลังลงไป ขณะเดียวกันได้มีผู้โดยสารรายใหม่โบกรถให้ไปส่งที่สนามกีฬาแห่งชาติ เมื่อส่งผู้โดยสารเสร็จจึงขับวนกลับมาที่เดิมอีกครั้งเพราะคิดว่าชาวญี่ปุ่นรายนี้จะกลับมายืนรอที่จุดเดิมแต่ไม่พบวี่แวว ตรวจสอบภายในเป้พบซองเอกสารสีน้ำตาลบรรจุธนบัตรปึกใหญ่ จึงตัดสินใจขับรถเข้ามาที่สถานีวิทยุ สวพ.91 นำทรัพย์สินทั้งหมดส่งมอบให้เจ้าหน้าที่ช่วยประชาสัมพันธ์ตามกระทั่งพบเจ้าของ,ด้านนายวาตานาเบกล่าวผ่านล่ามว่า เป็นเจ้าของอพาร์ตเมนต์ให้เช่าในกรุงโตเกียว ประเทศญี่ปุ่น เดินทางมาท่องเที่ยวที่ประเทศไทยเป็นครั้งที่ 2 รู้สึกตื่นเต้นที่ได้เงินคืนโดยไม่คาดฝัน ที่พกเงินสดจำนวนมากขนาดนี้ไว้กับตัวเพราะไม่คิดว่าเมืองไทยเป็นเมืองที่น่ากลัว และใช้เงินสดจะสะดวกกว่าใช้บัตรเครดิต ขอขอบคุณที่ได้เจอคนดีแบบนายประทวนและขอมอบเงินไว้เป็นรางวัลความดี ถือว่าเป็นน้ำใจเล็กๆน้อยๆให้กับคนทำดี,หลังพิธีส่งมอบทรัพย์สินคืนต่อหน้าสื่อมวลชนที่มาทำข่าว นายวาตานาเบมอบเงินสินน้ำใจให้นายประทวน จำนวน 200,000 เยน คิดเป็นเงินไทยประมาณ 54,400 บาท พร้อมกันนั้นทางสถานีวิทยุ สวพ. 91 มอบเสื้อคนดี สวพ.91 ให้กับนายประทวนเพื่อเป็นการยกย่องการทำความดีของโชเฟอร์น้ำใจงาม,นายประพนธ์ ปัทมกิจสกุล ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) (ทอท.) เปิดเผยว่า การกระทำของนายประทวน เหมือนรุ่ง ผู้ขับรถแท็กซี่สาธารณะของท่าอากาศยานสุวรรณภูมิ (ทสภ.) ครั้งนี้ถือเป็น ตัวอย่างที่ดีแก่ผู้ขับรถแท็กซี่มีความซื่อสัตย์และมีน้ำใจ ซึ่งช่วยสร้างภาพลักษณ์ที่ดีต่อ ทสภ. และประเทศ ไทย สมควรแก่การยกย่องชมเชย โดย ทสภ.จะมอบใบประกาศเกียรติคุณการทำความดีของนายประทวนต่อไป นอกจากนี้ ทสภ.ยังสามารถติดตามสัมภาระ หรือทรัพย์สินมีค่า อาทิ เงินสด คอมพิวเตอร์โน้ตบุ๊ก โทรศัพท์มือถือ ฯลฯ ที่ผู้โดยสารหลงลืมไว้บนรถแท็กซี่ ที่ให้บริการที่ ทสภ. ในช่วงระหว่างเดือนตุลาคม 2557-กุมภาพันธ์ 2558 และส่งคืนเจ้าของไปแล้วจำนวนทั้งสิ้น 155 ราย
แท็กซี่ไทยทำความดีสร้างชื่อเสียง หลังหอบเงินล้านของนักท่องเที่ยวชาวญี่ปุ่น เจ้าของ อพาร์ตเมนต์ในกรุงโตเกียว ที่ลืมไว้ในรถให้ สวพ.91 ประสานสถานทูตและตำรวจ บก.ทท.ตามหาเจ้าของ เผยเจ้าตัวสุดดีใจได้เงินคืนไม่คาดฝัน ก่อนมอบเงิน
ข่าวหน้า1,แท็กซี่เก็บเงินคืน,นักท่องเที่ยว,ญี่ปุ่น,แท็กซี่ไทยทำความดี,เก็บเงินล้านคืน,ประทวน เหมือนรุ่ง,วาตานาเบ เทสซูโร,นักท่องเที่ยวชาวญี่ปุ่น